Public procurement notice: Contract Notice
Published: 2020-01-17
Buyer: Helsingin Seudun Liikenne - kuntayhtymä
Country: FI
Contract type: Services
Procedure: Negotiated procedure
CPV classification: 72000000
Submission deadline: 2020-02-17
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Helsingin seudun liikenne -kuntayhtymä (jatkossa myös: HSL, tilaaja) pyytää ehdokkaita tekemään osallistumishakemuksen tämän hankintailmoituksen ja sen liitteiden mukaisesti. Hankinta toteutetaan neuvottelumenettelynä. HSL:n toiminnassa sovelletaan erityisalojen hankintalakia (1398/2016). Tämän hankinnan ennakoitu arvo ylittää erityisalojen hankintalain 13 §:ssä mainitun EU-kynnysarvon, joten kyseistä lakia sovelletaan tässä hankinnassa.
Kilpailutuksen seurauksena hankinnassa valitaan yksi palvelutoimittaja tuottamaan palveluja HSL:n Integraatioalustalle (HIA), HSL:n Identiteetin hallintaan (HSL ID) ja MQTT-kevytviestintäalustalle. Ne ovat olemassa ja tuotantokäytössä olevia järjestelmiä, joiden tukitehtävät (tarkennettu alla) toimittaja ottaa vastuulleen. Jokaisesta järjestelmistä on yksi tai useampia ympäristöjä (tuotanto, testi jne.), jotka kuuluvat hankinnan piiriin. Hankinnassa keskeinen tavoite on nykyisten tai vastaavien toiminnallisuuksien ja kyvykkyyksien toimittaminen. Mikäli tarjottu ratkaisu sisältää uusien lisenssien, käyttömaksujen tms. kulujen maksamista, niiden vaikutus kuuluu kokonaiskustannukseen ja siten ratkaisujen vertailuun. HSL ID:lle haetaan tässä kilpailutuksessa tuki- ja ylläpitopalvelujen lisäksi teknistä ratkaisua. Hankinnassa ei HSL:llä ole määräostovelvoitetta. Palvelutoimittajan tehtävinä ovat pelkistäen: tuki ylläpito pienkehitys asiantuntijatyöt kehitysprojektit tarjota osaavia asiantuntijoita projekteille. Tuki tarkoittaa tarjouspyynnön kohteena olevien järjestelmien toiminnan tukemista ja järjestelmän käyttäjien tukemista. Palvelutoimittajan tuki ratkaisee häiriöt ja saamansa palvelupyynnöt tai selvittää oikean vastuullisen tahon ja prosessin mukaan siirtää tukipyynnön seuraavalle taholle. Järjestelmän häiriöt ja käyttäjien palvelupyynnöt kirjataan HSL:n ITSM-järjestelmään joko suoraan tai integraation kautta. Häiriön selvittämisestä ja ratkaisemisessa syntyvä tieto kirjataan ITSM:ään referenssitiedon muodostumiseksi. ITSM:n lokitietojen perusteella lasketaan tuen toimiminen SLA:n mukaisesti. Palvelutoimittajan ylläpidon tavoite on nykyisen toiminnallisuuden ylläpitäminen, säilyttäminen, palauttaminen sekä päivitettävän järjestelmän tukeen ottaminen. Tehtäviin kuuluvat siten mm. järjestelmäalustan päivityksen tukeminen, sovelluksen tai järjestelmän päivittäminen, palvelun jatkuvuuden varmistaminen sekä uuden toiminnallisuuden vastaanottaminen tuettavaksi päivitysprojektilta. Palvelutoimittaja osallistuu tällöin tuotekehitysprosessin kehittämiseen ja toimintansa jatkuvuuden varmistavaan testaamiseen. Pienkehitys on HSL palveluhallinnan ja toimittajan palveluryhmän yhdessä päättämien parannusten tekemistä ITIL:n jatkuvan kehittämisen mukaisesti. Työ on tyypillisesti pienten muutosten suunnittelua ja toteutusta vaatien joitain kymmeniä tunteja työtä per muutos. Tämä työ laskutetaan aikalaskutuksena tai siihen luodaan aikaraamimalli siten, että sopimukseen kuuluu tietty määrä työtä vuodessa/aikayksikössä. Asiantuntijatyöt tarkoittavat pienkehitystä merkittävämpää kehitystä tai tutkimusta, jolla tähdätään nykyisen palvelun kehittämiseen, oleelliseen muuttamiseen (esimerkiksi seuraava versio) tai uuden korvaavan toiminnallisuuden valmisteluun tai luomiseen. Myös muunlainen valmistelu tai tutkimustyö, josta palveluhallinnassa päätetään, kuuluu tähän kategoriaan. Tällainen työ tyypillisesti projektoidaan erikseen. Se saattaa edellyttää ulkoisten resurssien käyttöä. Kehitysprojektit tarkoittavat alustan ja järjestelmän kehitystarpeisiin muodostettavia projekteja. Tällainen työ projektoidaan aina erikseen. Tarjota osaavia asiantuntijoita projekteille tarkoittaa, että palvelutoimittaja kykenee tarjoamaan osaavia asiantuntijoita tarpeisiin, joissa hyödynnetään olemassa olevaa alustaa. Asiantuntijat toimivat toimittajan oman, HSL:n tai kolmannen osapuolen projektijohdon alaisuudessa. Asiantuntijat rakentavat esimerkiksi uuden nykyistä toiminnallisuutta hyödyntävän integraation. HSL käyttää muitakin toimittajia asiantuntijatehtäviin.
Sopimus tulee olemaan voimassa määräajan neljä (4) vuotta, jonka jälkeen sopimus jatkuu toistaiseksi tilaajan kuuden (6) kuukauden ja toimittajan kahdentoista (12) kuukauden irtisanomisajalla.
Tilaaja julkaisee ilmoituksen hankinnasta, johon kaikki halukkaat ehdokkaat voivat osallistumishakemuksella pyytää saada osallistua. Osallistumishakemuksensa jättäneiden joukosta valitaan ne ehdokkaat, jotka kutsutaan osallistumaan neuvottelumenettelyyn. Neuvottelumenettelyyn valitaan neljä (4) ehdokasta, ellei soveltuvia ehdokkaita ole vähemmän. Tassä tarjouspyynnössä olevat ehdot, sekä liitteen 1 "Liite_1_Vähimmäisvaatimukset_ja_neuvoteltavat_vaatimukset", liitteen 2 "Resurssit_vähimmäisvaatimukset" ja liitteen 3 "Referenssi_vähimmäisvaatimukset" on täytyttävä ennen kuin ehdokkaita voidaan pisteyttää. Mikäli soveltuvia ehdokkaita on enemmän kuin neljä (4), ehdokkaat asetetaan paremmuusjärjestykseen liitteen 4 "Referenssit_pisteytettävät" yhteen lasketun pisteytyksen mukaisesti. Neuvottelumenettelyyn otetaan neljä (4) eniten pisteitä saanutta ehdokasta, jotka täyttävät ehdokkaiden soveltuvuusvaatimukset. Jos maksimipisteet saaneita ehdokkaita on enemmän kuin neljä (4), tilaaja arpoo neuvottelumenettelyyn valittavat ehdokkaat. Samoin, jos neljännellä (4.) sijalla on useampi kuin yksi (1) ehdokas täsmälleen samalla pistemäärällä, tilaaja arpoo neuvottelumenettelyyn valittavan ehdokkaan näiden joukosta.